Välisminister Urmas Paet kohtus äsja Beirutis ka Liibanoni peaministri Najib Mikatiga. Välisminister tänas kohtumisel Liibanoni juhte ja ametivõimude esindajaid koostöö eest Liibanonis röövitud seitsme Eesti kodaniku vabastamisel. Peaminister Mikati sõnul on see rõõmupäev ka Liibanoni ühiskonnale.
Välisminister Paeti sõnul on Eesti väga tänulik ka kõigile teistele partneritele, kes Liibanonis röövitud eestlaste vabastamiseks koostööd tegid ning erineval moel Eestit abistasid ja toetasid.
«Lisaks Liibanonile ja piirkonna riikidele sooviksin eriliselt tänada Prantsusmaad ja Saksamaad osutatud abi eest, samuti oleme tänulikud Ameerika Ühendriikidele ja Türgile,» ütles Paet.
«Koostöö oli edukas ka Suurbritannia, Rumeenia, Euroopa Liidu esinduse, Norra, Rootsi, Kasahstani, Hollandi, Itaalia ja Araabia Ühendemiraatidega, samuti Venemaa, Soome, Slovakkia, Tšehhi, Küprose ja Bulgaariaga,» lisas ta